NaiveNeuron/SloPal huggingface dataset:
Kolesík, Andrej, poslanec NR SR (2015-06-18):
Ďakujem, pán predseda, za slovo. Pán kolega Mikuš, dovoľ mi poďakovať ti za vcelku vecné vystúpenie. A treba povedať, že vecná diskusia dominuje aj väčšine rokovaní výboru pre hospodárske záležitosti. Dovoľ mi ale zareagovať na záverečnú časť tvojho vystúpenia, kde si položil možno filozofickú otázku, že nie je tých automobiliek priveľa. Ja sa pýtam, kde sa v materiáli píše, že to bude práve automobilka, veď to je v zákone, všeobecne platnej právnej norme. Ale trošku ma už začína hnevať také to vžité, čo je aj v našej spoločnosti, aj ja sa s tým stretávam, že automobilka znamená len nejakú tupú, nepremyslenú výrobu, len nejaké zváranie a do b, do c, primitívne vkladanie, pásovú výrobu. Sám predsa vieš, že to nie je pravda. Dnes už automobilky sú vysokosofistikovanými výrobnými závodmi s vysokou pridanou hodnotou, dokonca niektoré s vlastným výskumom a vývojom a aj tu na Slovensku. Veď napríklad Volkswagen, ktorý, mimochodom, prežil aj turbulencie výroby, zavádza ďalšiu výrobu modelov teda ďalších modelov, znova zložitejších, znova náročnejších. Dokonca vytvoril si vlastné výskumno-vývojové centrum v Stupave. A toto centrum, dámy a páni, je jednou z najziskovejších súčastí koncernu. Takže nemyslím si, že ísť touto cestou je zlé. A ak by prišla aj nejaká iná potenciálna automobilka, ja verím, že, tak ako si povedal, tie technológie budú nové, modernejšie a určite dnes v rámci optimalizácie nákladov každého veľkého producenta áut je aj vlastný výskum a vývoj v mieste výroby.
Blanár, Juraj, podpredseda NR SR (2021-10-26):
S faktickou poznámkou poslanec Robert Fico.
Kaník, Ľudovít, poslanec NR SR (2014-10-28):
Veľmi podpisujem to, čo teraz nakoniec povedal Vilo Novotný, má absolútnu pravdu. Aj ústave by sme urobili omnoho väčšiu službu, keby sa ten prvý deň v škole naozaj tomu venovala aspoň tá hodinka alebo proste dostatočný čas, ako keď húževnato sa tvárime, že ju oslavujeme počas štátneho sviatku, ale je to absolútne nefunkčné. A, naopak, prizeráme sa na to a kľúčový dátum, na základe ktorého sme sa postupne dostali do dnešnej Slovenskej republiky a do dnešných dní, si absolútne ani nepripomíname a absolútne naň zabúdame. A to je naozaj veľká škoda.
Zmajkovičová, Renáta, podpredsedníčka NR SR (2012-06-22):
S faktickými poznámkami traja poslanci. Uzatváram možnosť faktických poznámok. Pán poslanec Brixi.
Jurinová, Erika, podpredsedníčka NR SR (2014-11-10):
Pán poslanec Kaník v miestnosti nie je. Pán poslanec... Pardon. Nech sa páči, máte slovo.
B. Bugár, podpredseda NR SR: (2001-10-18):
M. Antecký, poslanec: Vážený pán podpredseda, vážené kolegy-ne, vážení kolegovia, som presvedčený o tom, že v Správnej rade Recyklačného fondu by mali byť aj spracovatelia zastúpení vo vyváženom počte oproti výrobcom a dovozcom. Nárokovateľnosť na prostriedky Recyklačného fondu je potrebné dať obciam na zber, ale musia slúžiť predovšetkým spracovateľom, pretože v opačnom prípade budú rásť skládky nebezpečných odpadov bez ich spracovania.  A nám predsa by malo ísť o to, aby boli tieto odpady spracúvané, a nie aby rástli na skládkach. Preto som presvedčený o tom, že treba novelu zákona o odpadoch podporiť. Ďakujem za pozornosť.
Číž, Miroslav, podpredseda NR SR (2015-01-28):
S faktickými poznámkami páni poslanci Martvoň, Petrák, Čaplovič. Uzatváram možnosť prihlásiť sa s faktickou poznámkou. Slovo má pán poslanec Martvoň.
Kollár, Boris, predseda NR SR (2022-11-08):
Tri kluby. Za nás môžete mať.
Pročko, Jozef, poslanec NR SR (2024-06-12):
Ďakujem. Musím povedať, že, Tomáš, si povedal, že im to chceš povedať pred, teraz, keď sú tu všetci, bolo to úžasné, ale mne chodil mráz po chrbte, keď tu rozprával pán Majerský, pán Dvořák, trošku mi bolo ľúto, keď pani Jaurová tu vzadu zabávala skupinku Náhlik a ostatných počas toho, ako naozaj vážne slová sa tu diali. Ale chcem povedať, že presne toto je to, že treba im to povedať takto. Richard Sulík mi zobral jednu vec, ktorú som chcel povedať, poviem to. Oni nemajú rodiny? Nemajú deti? Toto, čo robia, ,ako povedia svojim deťom, že viete, my sme tam dosadili človeka, ktorý, ktorý tam musel byť . Veď zdravotníctvo a zdravie človeka, neviem, či je niečo vážnejšie. A oni idú dosadzovať a idú odvolávať ľudí, ktorí naozaj robia, robili pre ľudí spôsobom, aký tu nemal v histórii mieru, a oni idú takto lámať. Hlasovacie automaty, ktoré prídu, sadnú si. Som rád, že si vypočuli, Tomáš, tvoj príspevok, som rád, že aj kolegovia, Marek Krajčí a naozaj aj ostatní povedali veci tak, ako sú. Je to smutné, že pre Slovensko je táto koalícia niečo, niečo strašné. A nielen, nielen to, že by mali, že by mali pomáhať tým ľuďom, ale takýmto spôsobom a takýmto spôsobom ničia aj to zdravotníctvo a je to, je to... Ja mám husaciu kožu a ďakujem ti veľmi pekne, Tomáš, že si im to takto povedal. Ale oni budú hlasovať tak, ako chce vládna koalícia, to je strašné!
Grendel, Gábor, podpredseda NR SR (2020-06-09):
Tri a pol minúty ešte máte, pani poslankyňa.
P. Hrušovský, predseda NR SR: (2005-03-15):
(Hlasovanie.) 136 prítomných, 112 za návrh, 8 proti, 16 sa zdržalo. Návrh sme schválili. Poprosím pána poslanca  Hamerlika, aby z poverenia výboru pre pôdohospodárstvo  predniesol návrhy k prerokúvanému vládnemu návrhu zákona o výrobe, o uvádzaní na trh a používaní  krmív (krmivársky zákon) , tlač 1030. Nech sa páči, pán poslanec. R. Hamerlik, poslanec: Ďakujem, pán predseda, za slovo, a prosím vás, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c)  zákona o rokovacom poriadku  prerokovať  predložený vládny návrh zákona v druhom čítaní.
Hraško, Igor, poslanec NR SR (2014-06-26):
Ďakujem pekne. Kolega Simon, veľmi správne ste pomenoval stav v správe, že sme sa nedozvedeli, aký efekt prinieslo čerpanie eurofondov a ako sa znížili medziregionálne rozdiely. Nuž, ja vám poviem, že ani sa to nedozvieme, pretože eurofondy neboli ani nie sú účelne využívané, ale sú rozkrádané a tunelované. Ako môžeme očakávať znižovanie medziregionálnych rozdielov, keď v prvom rade eurofondy sú čerpané tam, kde majú smeráci svojich starostov, svojich šéfov? A tam idú smerované všetky financie, ktoré sú potom, samozrejme, využívané veľmi účelne, napríklad na také 8-tisícové lavičky v niektorých mestách, ktoré nakoniec neboli uznané. Čiže všetko sa potom muselo zaplatiť z mestského rozpočtu. A ďalšie prípady. Takže toto naozaj neznižuje medziregionálne rozdiely, ale, naopak, prehlbuje. A toto je tragédia celého tohto systému. To znamená, že pokiaľ budú stranícke princípy využívané pri čerpaní eurofondov, tak nikdy nebudú eurofondy na to, na čo sú určené, to znamená, že na znižovanie medziregionálnych rozdielov budú efektívne využívané. Takže naozaj v tejto správe sa ani nedozvieme teda, že akým spôsobom, pretože by bolo vidno, ako sú tieto eurofondy mrhané na vybrané a len niektoré, zveľaďovanie niektorých vybraných kútov Slovenska. Ostatné tým, samozrejme, trpia, pretože nedostávajú nič.
J. Laššáková, poslankyňa: (2004-05-14):
„Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru vyslovuje súhlas 1. s pristúpením k Dohovoru o ochrane finančných záujmov Európskych spoločenstiev s uplatnením následovného vyhlásenia podľa čl. 7 ods. 2 – „Slovenská republika vyhlasuje, že nebude viazaná čl. 7. ods. 1 Dohovoru, ak skutky, ktoré boli predmetom rozsudku vydaného v zahraničí, sú trestným činom namiereným proti bezpečnosti alebo iným rovnako zásadným záujmom Slovenskej republiky.“ –, 2. s pristúpením...“
Bugár, Béla, podpredseda NR SR (2018-09-20):
Nech sa páči, pán poslanec Grendel, môžte reagovať.
P. Farkas, poslanec: (2004-06-18):
Prosím, dajte o tomto návrhu uznesenia hlasovať.
Kollár, Boris, predseda NR SR (2022-09-22):
Ďakujem pekne. Teraz v rozprave vystúpi pán poslanec Svrček.
Bugár, Béla, podpredseda NR SR (2017-05-11):
V rozprave vystúpi posledný písomne prihlásený pán poslanec Heger.
Danko, Andrej, predseda NR SR (2017-04-07):
Ešte raz to poviete, dávam vás na disciplinárne konanie.
Kollár, Boris, predseda NR SR (2021-06-15):
O slovo, máme tu pani ministerku? Máme, dobre. O slovo požiadala pani ministerka Kolíková, nech sa páči do rozpravy, máte slovo.
Lajčák, Miroslav, podpredseda vlády a minister zahraničných vecí a európskych záležitostí SR (2014-03-25):
Ďakujem pekne, vážená pani podpredsedníčka. Vážené pani poslankyne, vážení páni poslanci, na rokovanie Národnej rady Slovenskej republiky predkladám návrh na vyslovenie súhlasu Národnej rady Slovenskej republiky so Zmluvou o obchodovaní so zbraňami. Cieľom zmluvy je stanoviť čo najvyšší univerzálny štandard pre obchodovanie so zbraňami a prostredníctvom dôslednej kontroly tohto obchodu predchádzať rizikám nelegálneho presmerovania zbraní a ich nekontrolovanému hromadeniu. Kľúčovou časťou zmluvy je definovanie pravidiel, ktorými sa krajiny majú riadiť pri posudzovaní transferov zbraní v rozsahu obchodných aktivít, a tiež zavedenie opatrení transparentnosti. Zmluva uznáva legitímne politické, bezpečnostné, ekonomické a obchodné záujmy štátov a právo legálne vyrábať, nadobúdať a obchodovať so zbraňami. Potvrdzuje právo štátov na individuálnu alebo kolektívnu obranu. Uznáva tiež princípy nezasahovania do vnútorných záležitostí štátov, mierového riešenia sporov, vyvarovania sa používania hrozieb, rešpektovania ľudských práv a medzinárodného humanitárneho práva. Text zmluvy vychádza z princípov obsiahnutých v spoločnej pozícii Rady Európskej únie č. 2008/944/SZBP, ktorou sa vymedzujú spoločné pravidlá upravujúce kontrolu vývozu vojenskej technológie a materiálu pre členské krajiny Európskej únie. Zmluva je medzinárodno-hospodárskou zmluvou všeobecnej povahy a na jej platnosť sa podľa čl. 7 ods. 4 Ústavy Slovenskej republiky pred ratifikáciou vyžaduje súhlas Národnej rady Slovenskej republiky. Vnútroštátny schvaľovací proces bude ukončený ratifikáciou zmluvy prezidentom Slovenskej republiky. Zmluvu za Slovenskú republiku s výhradou ratifikácie som podpísal v New Yorku v júni 2013 a vláda Slovenskej republiky vyslovila súhlas s jej ratifikáciou 8. januára 2014. K dnešnému dňu zmluvu podpísalo 117 štátov a ratifikačné listiny uložilo 13 štátov. Zmluva nadobudne platnosť 90 dní po dátume uloženia 50. listiny o ratifikácii u depozitára zmluvy, ktorým je generálny tajomník Organizácie spojených národov. Cieľom Slovenskej republiky je byť medzi prvými päťdesiatimi štátmi, ktoré uložia ratifikačné listiny, a tak umožnia, aby zmluva nadobudla platnosť. Vážená pani podpredsedníčka, vážené panie poslankyne, vážení páni poslanci, dovoľujem si požiadať, aby Národná rada Slovenskej republiky vyslovila súhlas so zmluvou. Ďakujem za pozornosť, skončil som.
Viskupič, Jozef, poslanec NR SR (2016-09-12):
Ďakujem. Ja len k tej časti ohľadom posunu termínov pri zavádzaní tzv. povinnej aktivácie dátových schránok. Myslím si, že po schválení zákona o e-Governmente, následne po, kde už vtedy sme hovorili, možno s veľmi ambicióznym predsavzatím povinného používania dátových schránok sa dostávame ako keby k tretiemu termínu. Možno ma opravíte, pán poslanec, mne sa zdá, že povinné schránky koniec koncov budú až k 1. 2. 2018, neviem, či tam nastal nejaký posun a toto sú možno vo vývoji debaty, ale chcel povedať niečo viacej k tomu, že celková filozofia používania dátových schránok k nejakému možnému čím skoršiemu termínu je de facto dobrá. Čím viacej výnimiek, tým horšie so zavedením používania tohto nástroja, a to vo verejnej správe navzájom, vo verejnej správe zvrchu, takpovediac cez regióny až na miestnu úroveň, zároveň pre fyzické, právnické osoby, fyzické osoby podnikateľov a v neposlednej rade koniec-koncov by sme sa mali dostať k tejto fáze aj pri používaní dátových schránok všeobecne každým jedným človekom. Myslím si ale, alebo občanom Slovenskej republiky. Myslím si ale, že ak pôjdeme touto cestou neustále, že proces nie je dostatočne pripravený a dátové schránky aj v zmysle oboslateľnosti, že o štátnej alebo verejnej správy sa budú posúvať, tak veľmi v digitalizácii a informatizácii neprikročíme. Čiže súhlasím s tou tézou, ktorú ste niekoľkokrát zopakovali, a to je, že tento proces nebol dobre pripravený a preto k povinnému zavedeniu prísť nemôže a termín bude... (Prerušenie vystúpenia časomerom.)
Hrnčiar, Andrej, podpredseda NR SR (2018-12-06):
Vážené panie poslankyne, vážení páni poslanci, chcem sa opýtať, či ste každý využili svoje právo hlasovať. Takže vyhlasujem voľby za skončené, vyhlasujem prestávku. (Reakcie z pléna.) Nie, takže grémium bude v Koženom salóne, v ministerskom salóne, takže nech sa páči. (Prestávka.) (Po prestávke.)
Paška, Pavol, predseda NR SR (2012-07-26):
Nie, nie, pani poslankyňa, poprosím vás. Kolegyne, kolegovia, pri návrhu hlasovania najprv pani spravodajkyňa uviedla, že bod 1 a 18, a potom povedala: „O všetkých bodoch okrem 19.“ To znamená, máme odhlasované všetky body zo spoločnej správy.
Goga, Pavol, poslanec NR SR (2019-09-10):
Prosím, pán predsedajúci, dajte teraz hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre vzdelávanie, vedu, mládež a šport, zároveň že za gestorský výbor sa určuje výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v prvom čítaní.
Grendel, Gábor, podpredseda NR SR (2022-03-22):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 60. schôdze Národnej rady podľa odsúhlasenej zmeny programu druhým čítaním o vládnom návrhu zákona o niektorých ďalších opatreniach v súvislosti so situáciou na Ukrajine, ktorý prerokúvame v skrátenom legislatívnom konaní. Vládny návrh zákona je pod tlačou 948, výsledky rokovania výborov sú v tlači 948a. Prosím pána ministra vnútra Slovenskej republiky Romana Mikulca, aby vládny návrh zákona odôvodnil. (Rokovanie o vládnom návrh zákona o niektorých ďalších opatreniach v súvislosti so situáciou na Ukrajine , tlač 948.)
Glváč, Martin, podpredseda NR SR (2017-06-14):
Ďakujem. Prerušujem rokovanie o tomto bode programu. Nasledujúcim bodom programu je druhé čítanie o návrhu poslancov Národnej rady Slovenskej republiky Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona má parlamentnú tlač 523, spoločná správa výborov má tlač 523a. Dávam slovo poslancovi Petrákovi, aby návrh zákona odôvodnil. Nech sa páči. A poprosím pána poslanca Hegera, Slobodu a Bernaťáka, aby, keď chcú debatovať, opustili sálu. Pán poslanec Sloboda!
Dostál, Ondrej, poslanec NR SR (2024-02-09):
Tešil som sa na hlasovanie o spravodlivom vedení schôdze, ale tak... (Reakcie z pléna. Prerušenie vystúpenia predsedajúcim.)
Senko, Ján, poslanec NR SR (2018-03-13):
Ďakujem za slovo. Vzhľadom k tomu, že v rámci rozpravy nebol podaný žiaden procedurálny návrh, dajte, pán predsedajúci, hlasovať o tom, že Národná rada sa uzniesla prerokovať predložený návrh zákona v druhom čítaní.
P. Hrušovský, podpredseda NR SR: (2002-05-21):
zákon z 11. apríla 2002 o štátnej pokladnici a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky. Prosím teraz povereného spravodajcu, pána poslanca Vladimíra Maňku, aby ako poverený spravodajca výboru pre financie, rozpočet a menu informoval Národnú radu o výsledku prerokovávania vráteného návrhu zákona vo výboroch. Pán poslanec Maňka, máte slovo. V. Maňka, poslanec: Vážený pán predsedajúci, vážené kolegyne, vážení kolegovia, výbor Národnej rady pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona č. 350/1996 Z. z. o rokovacom poriadku túto spoločnú správu výborov o prerokovaní uvedeného návrhu zákona. Predseda Národnej rady Slovenskej republiky svojím rozhodnutím č. 1750 zo dňa 30. 4. 2002 pridelil zákon z 11. apríla 2002 o štátnej pokladnici a o zmene a doplnení niektorých zákonov, vrátený prezidentom Slovenskej republiky, na opätovné prerokovanie týmto výborom - výboru pre financie, rozpočet a menu a ústavnoprávnemu výboru. Obidva výbory prerokovali predmetný návrh zákona v stanovenom termíne. Gestorský výbor nedostal do začatia rokovania o zákone z 11. apríla 2002 o štátnej pokladnici, tlač číslo 1567, stanoviská poslancov v súlade s § 75 ods. 2 zákona o rokovacom poriadku. K predmetnému zákonu zaujali výbory Národnej rady tieto stanoviská: Odporúčanie pre Národnú radu Slovenskej republiky zákon schváliť so zmenami - výbor pre financie, rozpočet a menu uznesením číslo 958 zo dňa 14. mája 2002, ústavnoprávny výbor uznesením číslo 943 zo dňa 13. mája 2002. Z uznesení výborov, ktoré sú uvedené pod bodom III spoločnej správy, vyplynuli určité zmeny, v počte 18. Uvedené sú v spoločnej správe. Gestorský výbor na základe stanovísk výborov k zákonu z 11. apríla o štátnej pokladnici, tlač 1567, vyjadrených v ich uzneseniach, uvedených pod bodom III spoločnej správy, a v stanoviskách poslancov gestorského výboru, vyjadrených v rozprave k tejto správe v súlade s § 79 ods. ods. 4 a § 83 zákona o rokovacom poriadku odporúča Národnej rade Slovenskej republiky zákon z 11. apríla, tlač 1567, schváliť so zmenami. Predmetná správa výborov, tlač 1567a, bola schválená Uznesením gestorského výboru číslo 959 zo dňa 14. mája 2002. Výbor ma určil za spoločného spravodajcu výborov. Zároveň ma poveril, po prvé, predniesť spoločnú správu výborov na schôdzi Národnej rady Slovenskej republiky, po druhé, navrhnúť Národnej rade Slovenskej republiky postup a hlasovať o predmetnej správe ihneď po ukončení rozpravy k nej. Vážený pán predsedajúci, môžete otvoriť rozpravu. Ďakujem.
Hlina, Alojz, poslanec NR SR (2012-06-28):
Ja v zásade to, čo som povedal, takže nie pre tento bod, ani ten ďalší, ale dám ten procedurálny teda pri tej voľbe prvej, čo sa týka sudcov, že aby prišli vystúpiť. Čiže pre tento bod a pre ten ďalší nedávam, tak sa ospravedlňujem.
Beluský, Martin, poslanec NR SR (2023-02-01):
Ďakujem za slovo. Ďakujem za faktické poznámky. Pán poslanec Viskupič, viete, keď budete robiť to isté, nemôžete očakávať iný výsledok, lebo už, neviem, dva alebo tri roky, alebo koľko to už trvá, požadujete stále, aby bol jeden balík, kde bude daňová brzda. Ale to neprešlo, doteraz to neprešlo, doteraz sme to vôbec ani neprerokovali, preto som vám navrhol, spravte to oddelene, aby ste vy videli, aby ste si vy urobili test, že či vôbec tu v parlamente je vôľa na daňovú brzdu. Lebo keď nie je, čo asi neni, ale nemôžeme to úplne predpokladať, tak potom nemá zmysel blokovať to, aby sme išli rokovať o ústavnom zákone, kde zakomponujeme výdavkové limity a kde zosúladíme únikové klauzuly, sankcie, zmeníme hrubý dlh na čistý dlh a všetky tie vaše veci, ktoré je potrebné urobiť. Máme už len tri schôdze a keď vy neurobíte nejaký ústupok, tak potom podľa mňa úplne zbytočne zahodíme veľkú šancu a pravdepodobne ďalšie volebné obdobie sa môžme s výdavkovými limitmi rozlúčiť.
Zelník, Štefan, poslanec NR SR (2019-10-28):
Prosím, pán predseda, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, dajte o tom hlasovať.
Blanár, Juraj, podpredseda NR SR (2020-12-17):
Pán poslanec, chcem vás poprosiť, aby ste reagovali na predrečníka a v závere ste to nedodržali, takže len vás chcem upozorniť. Ďalší – pán poslanec Kočiš.
Sulík, Richard, predseda NR SR (2010-12-02):
Ďakujem. Chce zaujať stanovisko spravodajca? Nech sa páči.
Tóth, Vojtech, poslanec NR SR (2021-05-05):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Viskupič, Marián, poslanec NR SR (2020-11-05):
Pán predsedajúci, vzhľadom na to, že zákon sa prerokúva v skrátenom legislatívnom konaní, podľa § 89 zákona o rokovacom poriadku sme v treťom čítaní, otvorte, prosím, rozpravu.
Jasaň, Viliam, poslanec NR SR (2010-12-15):
Ďakujem pekne, pán predseda. Ďakujem pekne, Ľubo, že si vystúpil, pretože množstvo pripomienok, o ktorých si hovoril ty, by určite páni predkladatelia dostali, keby tento návrh zákona odkonzultovali, alebo keby boli rokovali so ZMOS-om a s Úniou miest Slovenska. Dotýka sa toho veľkého počtu ľudí, ktorí sú v tých svojich obciach a mestách mienkotvorní a myslím si, že by si boli zaslúžili, keď sa takýto zákon predkladá, aby to predkladala vláda. Samozrejme, serióznym, pripomienkovým konaním a možno, že by bolo došlo k nejakým úpravám. Takto sa mi naozaj tak ako si povedal, Ľubo, nepáči, že obišli predkladatelia celé to pripomienkové konanie. Druhá poznámka, ja som tiež nejaký ten piatok prežil v samospráve a vôbec, ale vôbec sa mi nepáči, že hocikedy môže zastupiteľstvo upraviť plat starostovi. Jednoduchý dôvod, ty si ho pomenoval, ja ho poviem tiež, pán starosta, nechcete nám toto a toto podpísať, nechcete nám predložiť, no tak my máme prevahu, tak ti znížime plat a potom budeš robiť. Je to absolútne politicky vydierateľné. Pretože akákoľvek skupina poslancov, ktorá má prevahu v miestnom zastupiteľstve, si týmto spôsobom bude môcť robiť nátlak na starostu hocikedy, nemusí, ale vytvára sa možnosť, že áno. Ak jeden, ak iba jedna skupina zo všetkých to urobí, už to hovorí, že v tomto zákone to treba zmeniť. Je to naozaj politický nátlak a je to naozaj dôležité zmeny, ktoré vy navrhujete, preto, páni, si myslím, že by ste sa naozaj mali obrátiť na ZMOS a Úniu miest a obcí, odkonzultovať to s nimi, nájsť niekde, kde sa to schádza, kde sa to stretáva... (Prerušenie vystúpenia časomerom.)
Paška, Pavol, predseda NR SR (2013-09-17):
Je to návrh výboru, ale budeme hlasovať. (Hlasovanie.) 138 prítomných, 137 bolo za, 1 nehlasoval. Návrh sme postúpili do druhého čítania.
Jurinová, Erika, podpredsedníčka NR SR (2013-10-17):
Pán minister, ďakujem. Pani poslankyňa, pani spravodajkyňa, chcete sa vyjadriť k rozprave? Nie. Prerušujem rokovanie o tomto bode programu vyhlasujem krátku, dvojminútovú prestávku do hlasovania. (Dvojminútová prestávka.) (Zaznievanie gongu.) (Po prestávke.)
Šimečka, Michal, podpredseda NR SR (2024-02-15):
Ďakujem. Pán poslanec Grendel.
Hargaš, Ján, poslanec NR SR (2023-12-18):
Ďakujem pekne, pán predsedajúci. Ja by som sa chcel dotknúť jednej veci, ktorú ste spomenuli, a to bola tá IT infraštruktúra, ktorá s tým novým ministerstvom bude súvisieť. No, tam určite budú, určite budú výdavky, výdavky na IT, len zabezpečiť samotný chod toho ministerstva a to ešte nehovorím o službách, ktoré to ministerstvo, predpokladám, bude nejakým spôsobom poskytovať, poskytovať smerom navonok. Ale kolegovia z koalície sa tu tak chechtali pri predošlom príspevku, že teda možno sa im zdalo, že nič nové nebolo povedané, tak ja vám poviem, čo ďalšie nové som objavil ako nejaký finančný dopad týchto nádherných zmien, ktoré tu vláda predstavuje. Tak systém Slov-Lex, to je systém, ktorý predpokladám, či už vy, alebo vaši asistenti, asistentky často používajú, tak systém Slov-Lex dnes spravuje úrad vlády, pretože prešiel za minulej vlády pod... z ministerstva spravodlivosti pod úrad podpredsedu vlády pre legislatívu, a keď si dohľadáte v centrálnom registri zmlúv, tak na prevádzkovej zmluve, teda dodávateľ, ktorý zabezpečoval prevádzku tohto systému, sa kvôli tomuto prechodu z jednej inštitúcie na druhú musela navýšiť prevádzka o približne 1 milión eur, ktorý súvisel s tou migráciou, technické pojmy, to je jedno, celková cenovka z jednej inštitúcie na druhú jeden milión eur. To bolo niekedy na jar roku 2022. O rok a pol neskôr si vláda zmyslela, že ten systém zase posunie naspäť, teda z úradu vlády naspäť na ministerstvo spravodlivosti, ja som naozaj veľmi zvedavý, aký dodatok ku servisnej zmluve sa o chvíľu objaví v CRZ-ku a ešte zvedavší som, že odkiaľ na to pôjdu peniaze, pretože na toto eurofondy, samozrejme, nemáme, to sú peniaze zo štátneho rozpočtu, v doložke nie sú priznané, takže to bude zrejme nejaké rozpočtové opatrenie, na ktoré si veľmi rád posvietim. Ďakujem pekne.
Kavecká, Monika, poslankyňa NR SR (2023-06-22):
Ďakujem veľmi pekne za slovo. Pán poslanec Igor Matovič vo svojej rozprave trefne poukázal na to, že peniaze, ktoré sú vybrané z verejného zdravotného poistenia, patria tým, ktorí to potrebujú. V prvom rade pacient a potom zdravotnícke zariadenia. A poskytovať zdravotnú starostlivosť prostredníctvom zdravotníckych pracovníkov je alfa a omega celého zdravotníctva. Tí zdravotnícki pracovníci sú tam pre pacienta. Zoberte si tú scestnosť, keď my dovoľujeme alebo my chceme dovoliť a chceme dať peniaze do ziskov zdravotných poisťovní, súkromných zdravotných poisťovní a my nechceme oceniť a motivovať to najcennejšie, čo máme v zdravotníctve a čo tvorí celý základ, a to sú zdravotnícki pracovníci. Mne je veľmi ľúto, že práve strana SaS, ktorá nezahlasovala teraz za zdravotníckych pracovníkov v dvoch zákonoch napriek tomu, že to bolo sľúbené, ako ja to neviem si ani predstaviť, že vy nedoprajete odstrániť nespravodlivosť v odmeňovaní zdravotníckych pracovníkov. Že im proste, nechcete ich motivovať, aby teda viac ľudí sa obetovalo v tomto povolaní. Že nechcete dovoliť to, že aby boli naozaj skutočne ohodnotení, ale vy dáte peniaze do ziskov zdravotných poisťovní. Veď to je, to je tak neľudské, to je tak, ani neviem normálne nájsť na to slová ako emočne. Ale keby som to chcela pragmaticky a vecne nazvať, tak je to položenie slovenského zdravotníctva. Proste vykorisťovanie zdravotníckych pracovníkov, ktorí majú práve tú obetu pretaviť v tej svojej práci pre pacienta.
Dostál, Ondrej, poslanec NR SR (2019-05-16):
Vážená pani predkladateľka, vážený pán predseda, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v zákone rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Zo znenia návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, otvorte, prosím, všeobecnú rozpravu.
A. Belousovová, podpredsedníčka NR SR: (2007-10-17):
A slovo má pán poslanec Novotný.
P. Hrušovský, predseda NR SR: (2003-03-06):
(Hlasovanie.) 134 prítomných, 59 za návrh, 47 proti, 27 sa zdržalo, 1 nehlasoval. Návrh sme neschválili.
Žiga, Peter, podpredseda NR SR (2023-11-15):
Ďakujem pekne. A my budeme pokračovať, ako som avizoval, vystúpeniami ďalších rečníkov, ktorí sa do rozpravy prihlásili písomne. Dávam slovo pánovi poslancovi Tomášovi Valáškovi a po ňom sa pripraví pani poslankyňa Zora Jaurová. Nech sa páči, pán poslanec.
Sulík, Richard, predseda NR SR (2011-07-01):
Ďakujem. S faktickou poznámkou sa neprihlásil žiaden poslanec. Pýtam sa, kto sa chce prihlásiť ústne. Pani poslankyňa Vaľová. Uzatváram možnosť sa prihlásiť do rozpravy. Nech sa páči, máte slovo.
Figeľ, Ján, podpredseda NR SR (2014-06-24):
Ďakujem pekne. Nech sa páči zaujať miesto určené pre spravodajcov. Sviatočný deň oslávime prácou, tiež blahoželám. Teraz otváram rozpravu, do ktorej som dostal jednu písomnú prihlášku a to od Jozefa Mihála. Takže mu týmto dávam slovo. Nech sa páči, pán kolega Mihál.
Pellegrini, Peter, podpredseda NR SR (2020-07-08):
A pán poslanec Vašečka, nech sa páči.
I. Mikloš, poslanec: (2007-09-12):
Čo sa týka pána poslanca Cabaja. Pán poslanec Cabaj, ja som preto dal návrh uznesenia a máme tu precedensy, kedy sa nehlasovalo o zákone, o ktorom sa rozprava ukončila, ale hlasovalo sa až neskôr, takže precedens tu je, je to návrh uznesenia, nie je to v rozpore s rokovacím poriadkom. Pán poslanec Lipšic, plne súhlasím s tým, že som o tom tiež presvedčený, je protiústavné, ale nie je to moja parketa, tak som o tom nehovoril. Pán poslanec Horváth hovoril o tom, že my teda, ako keby sme presadzovali len také tie dlhodobé a vám, že ide aj o to, aby sa to hneď zlepšilo. No ale čím ste zlepšili za ten rok? Zrušením poplatkov? Tým, že sa predĺžili čakacie lehoty a ľudia čakajú dlhšie? Znížením DPH, ktorej ste pomohli distribútorom, hovoril o tom môj kolega pán poslanec Dzurinda, takže nebudem to už rozvádzať. No a čo sa týka konštatovania pána poslanca Valockého, že som mal povedať, že vás obviňujem a označujem za boľševikov. Ja som to slovo, pán poslanec, nepoužil, ale ak ste to takto pochopili, tak ste to pochopili správne.  (Potlesk.)
Hrušovský, Pavol, predseda NR SR (2011-12-21):
Prosím, prezentujme sa a hlasujme. (Hlasovanie.) 134 prítomných, 134 za návrh. Národná rada po opätovnom prerokovaní schválila zákon o platových pomeroch niektorých ústavných činiteľov, ktorý pán prezident vrátil na opätovné prerokovanie. Teraz pristúpime k rokovaniu o zákone z 1. decembra, ktorým sa mení a dopĺňa zákon o sociálnych službách. Páni poslanci, ešte predtým, ako udelím slovo poverenej spravodajkyni výborom pre sociálne veci, poslankyni Gibalovej, chcem sa opýtať, či ten procedurálny návrh, ktorý som uviedol pred začatím rokovania o zaradených bodoch programu na 27. schôdzu, môžem považovať z vašej strany za súhlas s takýmto postupom. (Súhlasná reakcia pléna.) Ďakujem pekne. Pani poslankyňa Gibalová, spoločná spravodajkyňa, prosím, aby ste informovali Národnú radu o stanovisku výboru. Nech sa páči. (Ruch v sále.) Prosím o kľud v rokovacej sále. (Rokovanie o zákone z 1. decembra 2011, ktorým sa dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 606.)
Lehotský, Tomáš, poslanec NBR SR (2023-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2021-01-12):
(Zaznievanie gongu.) Pani poslankyne, páni poslanci, poprosím vás ešte o chvíľu strpenia. Keďže v zadnej časti za Bratislavským hradom zasadá hospodársky výbor a chvíľu ešte bude trvať kolegom, kým sa premiestnia do rokovacej sály, aby sa nikto necítil poškodený alebo ukrátený, že nemohol prísť na plénum Národnej rady, prosím vás teda o chvíľu strpenia. (Prestávka.) (Po prestávke.)
Mezenská, Helena, poslankyňa NR SR (2015-05-07):
Ja si dovolím zareagovať na tú tému, ktorá sa týkala hromadnej migrácie ľudí z takých krajín, ako je Líbya. Ja som presvedčená o tom, že jediný spôsob, akým môžme zabrániť takému nežiaducemu javu, je rešpektovať suverenitu a integritu každej jednej krajiny. Veľmi citlivo a veľmi vážne zvažovať akýkoľvek zásah a vstup zvonka do vnútropolitického života každej jednej krajiny. Lebo naozaj neuvážený, agresívny, nátlakový vstup do úpravy pomerov a ochrany ľudských práv tej-ktorej krajiny môže spôsobiť takéto negatívne dôsledky, negatívne dopady, v ktorých ľudia platia svojimi životmi. Jednoznačne, ak máme vyprofilovať našu zahraničnopolitickú orientáciu, tak tak, aby sme vplývali na formovanie vnútropolitického života každej jednej krajiny tým spôsobom, že sa tam budú zlepšovať, optimalizovať, normalizovať životné podmienky, sociálno-ekonomické podmienky tak, aby v týchto krajinách mohli ľudia dôstojne žiť.
Laššáková, Jana, podpredsedníčka NR SR (2015-09-16):
Poprosím vás, zapnite pani poslankyňu Šípošovú.
Jasaň, Viliam, poslanec NR SR (2013-10-23):
Ďakujem. Dajte hlasovať o návrhu zákona ako celku so stanoviskom gestorského výboru schváliť ho.
Zmajkovičová, Renáta, podpredsedníčka NR SR (2013-05-29):
Ďakujem, pán poslanec. Dávam slovo pani spravodajkyni, ktorú určil navrhnutý gestorský výbor, výbor pre vzdelávanie, vedu, mládež a šport, poslankyni Jane Žitňanskej. Nech sa páči.
Lebocký, Tibor, poslanec NR SR (2013-02-05):
Vážená pani podpredsedníčka Národnej rady Slovenskej republiky, vážený pán minister pôdohospodárstva a rozvoja vidieka, milé kolegyne, vážení kolegovia, Správu o lesnom hospodárstve v Slovenskej republike 2011 pridelil predseda Národnej rady Slovenskej republiky rozhodnutím č. 265 z 8. novembra 2012 Výboru Národnej rady Slovenskej republiky pre pôdohospodárstvo a životné prostredie, ktorý uvedenú správu prerokoval v určenej lehote. Výbor Národnej rady Slovenskej republiky pre pôdohospodárstvo a životné prostredie správu uznesením č. 72 z 20. novembra 2012 vzal na vedomie a odporučil ju Národnej rade Slovenskej republiky vziať na vedomie. Výbor Národnej rady Slovenskej republiky pre pôdohospodárstvo a životné prostredie uznesením č. 85 z 20. novembra 2012 schválil správu o výsledku prerokovania Správy o lesnom hospodárstve v Slovenskej republike 2011 vrátane uznesenia Národnej rady Slovenskej republiky k uvedenej správe. Poveril ma ako člena výboru predložiť a predniesť na schôdzi Národnej rady Slovenskej republiky túto správu výboru a návrh na uznesenie Národnej rady Slovenskej republiky, ktorý je prílohou tejto správy. Pani predsedajúca, skončil som, otvorte, prosím, rozpravu.
Vörös, Péter, poslanec NR SR (2016-04-18):
Sľubujem. (Potlesk.)
Danko, Andrej, predseda NR SR (2016-05-25):
Ďakujem, pán poslanec. Na vystúpenie pána poslanca jeden procedurálny. (Reakcia z pléna.) Faktická poznámka, pán poslanec? (Reakcie z pléna.) Jaj, ja som, ja som sa zamyslel, ospravedlňujem sa. Dávam slovo, ja som, ste ma zmiatol, ja som myslel, že ideme ďalej, ospravedlňujem sa. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Renáte Kaščákovej.
Glváč, Martin, podpredseda NR SR (2019-10-18):
Pán poslanec Budaj, nech sa páči.
Pleštinská, Zita, poslankyňa NR SR (2021-11-04):
Vážený pán minister, ďakujem vám za odpoveď na moju otázku. Je priam symbolické, pán minister životného prostredia Ján Budaj, že mi v mene pána ministra Ivana Korčoka odpovedáte práve vy, tribún Nežnej revolúcie. Mojím cieľom bolo touto otázkou upriamiť pozornosť na rast občianskeho hnutia na Kube a poukázať na jeho predpokladanú dôležitú úlohu v možnom procese demokratizácie. Hnutie je momentálne v stave, v ktorom môže ohroziť vládnuci režim, aj keď neustála represia a porušovanie základných ľudských práv oslabujú jeho vplyv a možnosti ďalšieho rozvoja. Okrem represie tu ešte existujú rôzne výzvy, ktorým musia kubánski disidenti a občianske hnutia čeliť, ak chce prerásť do širšieho masového hnutia, či už je to apatia mladej generácie, zapojenie marginalizovaných skupín obyvateľstva exilu alebo strach širšej verejnosti z možnej represie a straty ekonomickej základne pre prežitie. Budem teraz adresovať prostredníctvom vás, pán minister, moju doplňujúcu otázku na pána ministra zahraničných vecí a európskych záležitostí Ivana Korčoka: Bolo by možné, pán minister, stretnúť sa s pánom Victorom Manuelom Perez Lopezom, predsedom občianskeho združenia Kubánci vo svete za demokraciu a slobodu, na pôde ministerstva zahraničných vecí a európskych záležitostí a prediskutovať s ním formu pomoci kubánskym disidentom? Ďakujem.
Grendel, Gábor, podpredseda NR SR (2022-09-27):
Prerušujem rokovanie o tomto bode programu. Ďakujeme pekne pánovi navrhovateľovi. V zmysle všeobecného súhlasu pripomínam, že ďalšie tlače, ktoré boli pôvodne v programe, teda tlač 1020 a 1033, sa posunuli na koniec schôdze. A takisto stráca poradie vládny návrh zákona, ktorým sa mení a dopĺňa zákon o poskytovateľoch zdravotnej starostlivosti (tlač 1200). A teraz budeme pokračovať druhým čítaním o návrhu poslankýň Národnej rady Slovenskej repbuliky Vladimíry Marcinkovej, Romany Tabák, Jany Bittó Cigánikovej, Anny Záborskej, Evy Hudecovej a Zuzany Šebovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Návrh zákona je pod tlačou 1049. Spoločná správa výborov tlač 1049a. Dávam slovo pani poslankyni Vladimíre Marcinkovej, aby návrh zákona odôvodnila.
Viskupič, Marián, poslanec NR SR (2023-05-05):
Ďakujem pekne za slovo, pán predsedajúci. No, k tej prvej časti, fakt je mi ľúto, že to, čo sa zrušila byrokracia, tie cenové kalkulácie, cenové evidencie v kilečku, to chcete znova zaviesť. (Reakcia z pléna.) No, všetci s tým súhlasia, čo im zostáva? Čiže jednoducho je to, je to ďalšia byrokracia. V podstate to sami vidíte, lebo zároveň hneď teda v ďalšom článku to teda pre mikroúčtovné jednotky dávate preč alebo teda tam, kde celkový majetok nepresahuje nejakú sumu alebo... čiže zároveň teda robia sa z toho výnimky. Ja len teda, že to je presne to potvrdenie, že ono je to zbytočné pre všetkých, tak jak že to dva roky nemuseli používať. To je jedna vec. Ale druhá vec, to samotné je, ja si len dovolím tiež odcitovať kúsok z dôvodovej správy, no, je to cenová regulácia, hej, „účelom navrhnutej právnej úpravy je na prechodné obdobie stanoviť povinnosť cenovému regulačnému orgánu určiť opatrenia na zamedzenie nežiadúceho cenového vývoja“ a tak ďalej a tak ďalej, čiže jednoducho proste určiť cenu. Toto nikdy veci nevyrieši. Buď to spôsobí nedostatok, alebo, alebo to jednoducho spôsobí to, že sa tomu prispôsobia nejak. A ja potom poviem v rozprave bližšie, fakt akože toto skutočne nie je cesta. Toto bojuje proti trhovému princípu, proti trhovej ekonomike a vo finále to, bohužiaľ, a to je na tom to najsmutnejšie, že to nepomôže. Tak ako to nepomohlo v tom Maďarsku, nepomôže to ani tu. Ďakujem pekne.
Pavlis, Pavol, minister hospodárstva SR (2015-03-13):
Návrh zákona predkladám ako iniciatívny návrh vypracovaný nadväzne na úlohy vyplývajúce z nariadenia Komisie o vyhlásení určitých kategórií pomoci za zlučiteľné s vnútorným trhom. Cieľom návrhu zákona je zabezpečiť poskytovanie investičnej pomoci v súlade s nariadením Európskej únie vzhľadom na to, že investičná pomoc je štátnou pomocou a podľa zákona o štátnej pomoci sa poskytuje v súlade so zákonom o investičnej pomoci, ktorý je zároveň schémou štátnej pomoci, a je bezodkladne potrebné zosúladenie zákona s nariadením Európskej únie. Návrh zákona ďalej obsahuje legislatívno-technické úpravy, ako aj zmeny a doplnenia spočívajúce v zrýchlení procesu schvaľovania investičnej pomoci, a to skrátením lehôt konania. Návrhom zákona sa tiež zavádza povinnosť zverejňovania rozhodnutí o investičnej pomoci. Predložený návrh zákona je v súlade s Ústavou Slovenskej republiky. Vážená pani predsedajúca, vážené panie poslankyne, páni poslanci, dovoľujem si vás požiadať o schválenie predloženého návrhu. Ďakujem.
Hrušovský, Pavol, predseda NR SR (2011-10-19):
Hlasujeme o návrhu prerokovať zákon v treťom čítaní. (Hlasovanie.) 148 prítomných, 77 za, 69 proti, 1 sa zdržal, 1 nehlasoval. Návrh sme schválili. Pristúpime k tretiemu čítaniu . Otváram rozpravu. Z dôvodu, že sa do rozpravy neprihlásil nik z prítomných poslancov a nedostal som žiadne písomné návrhy, rozpravu končím. Pristúpime k hlasovaniu o vládnom návrhu zákona ako celku so schválenými pozmeňujúcimi návrhmi s odporúčaním gestorského výboru, pani spoločná spravodajkyňa,...
Pellegrini, Peter, predseda NR SR (2024-01-26):
Pán poslanec Stachura s reakciou na faktické poznámky.
Pellegrini, Peter, predseda NR SR (2015-12-08):
Pán poslanec, prepáčte, mohol by som vás na chvíľočku vyrušiť a poprosiť, keby ste mohli prísť sem, niečo sa vás chcem spýtať. (Rečník odchádza k predsedajúcemu. Krátka pauza, počas ktorej prebieha komunikácia medzi predsedajúcim a rečníkom.)
Figeľ, Ján, podpredseda NR SR (2014-09-23):
Poprosím vás o kľud v sále, prosím vás.
Viskupič, Jozef, poslanec NR SR (2013-10-24):
Ďakujem. Moja základná otázka pri tomto odvolávaní pani ministerky bola pôvodne alebo mala byť, že či bol, či si myslí, že bol záchranný systém v 100-percentnej kondícii. A, pani ministerka, vy ste tuná povedali, to odcitujem: „Bolo zabezpečené všetko tak, ako zabezpečené malo byť.“ Ja mám tuto ale potom základný rozpor, ktorý sa tu pýtame viacerí, záchranné systémy, ktoré sú v Bratislave a v Trenčíne, nemohli vzlietnuť. A ony nemohli zlietnuť nie z nejakej vis major situácie alebo z niečoho, čo sa nedá ovplyvniť z externých faktorov, zlé počasie alebo nečakaná technická vada, ale s tým, že bol nastavený zlý systém prideľovania licencií a niekto za to nesie zodpovednosť. Prečo pri prideľovaní licencií u rádií máme ročný, o rok skôr sa o tom rozhoduje, prečo pri ostatných licenciách, ktoré prideľujeme, máme nejakú časovú rezervu k tomu, ak niekto zlyhá počas toho, bude odvolaný alebo budú nastolené nejaké pozmeňujúce mechanizmy? Ale pri tak dôležitom licenčnom konaní, ako sú licencie, vzletové licencie alebo letecké licencie pre záchranné systémy si niekto naozaj neodrobil prácu a podľa môjho najlepšieho svedomia a presvedčenia, ktoré mám, proste zlyhal. To, že my sa tu teraz budeme dokazovať, kto, ako, nie je celkom predmetom tejto schôdze. A pýtate sa teda, prečo sme tu? No ja nemám pocit, že opozícia sa má vám ospravedlňovať ta to, že vás pri nastavovaní systému volá na zodpovednosť. Prečo by sme to mali robiť? Veď sa zodpovedajte a neste svoj diel zodpovednosti. Ďakujem.
Grendel, Gábor, podpredseda NR SR (2020-04-02):
Štrnásť faktických poznámok. Pán posledný pán poslanec Čekovský. Ako prvý s faktickou poznámkou pán poslanec Vážny, nech sa páči. Ospravedlňujem sa, pán Vážny má proce... Je to procedurálny alebo faktická? Ešte raz, pán Vážny, je to faktická? (Reakcia poslanca.) Nech sa páči, slovo má pán poslanec Vážny.
Vášáryová, Magdaléna, poslankyňa NR SR (2014-06-25):
Ďakujem všetkým, ktorí sa ozvali. Veľmi si vážim, že ste ma počúvali, aj teda 15 minút pred koncom schôdze, na tieto podľa mňa závažné témy. Ja by som chcela túto chvíľu využiť na to, aby som vám prečítala to, čo teraz, včera, povedal jeden z najväčších takých politológov, mysliteľov zahraničnej politiky Ivan Krastev, mnohí z nás ho poznáme: „Rusko sa vymaňuje z nášho chvejúceho sa európskeho sveta a vracia sa do predsovietskej tradície. Ospravedlňuje ľubovoľné utrpenie v mene vyššej idey, v mene idey veľkoruského povýšenectva.“ A vyzýva: „Ak podporujete Putina, podporujete tým jeho rodinné a kresťanské hodnoty, čo je nový motív ruskej rozviedky.“ Ďakujem.
P. Paška, predseda NR SR: (2008-11-05):
(Hlasovanie.) 131 prítomných, 53 za, 46 proti, 32 sa zdržalo. Návrh sme neprijali.
Pellegrini, Peter, predseda NR SR (2015-11-25):
Ďakujem pekne. Budeme hlasovať o návrhu zákona, ako aj pozmeňujúcich návrhoch zajtra o jedenástej hodine. Prerušujem rokovanie o tomto bode programu. Ďakujem vám, pán minister. Ideme na to, pán podpredseda Číž, nech sa páči. Pristúpime k druhému čítaniu o návrhu poslancov Národnej rady Slovenskej republiky Petra Pellegriniho, Miroslava Číža a Jany Laššákovej na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona má parlamentnú tlač 1676, spoločná správa výborov má tlač 1676a. Dávam slovo pánovi podpredsedovi Miroslavovi Čížovi, aby návrh zákona odôvodnil. Nech sa páči, pán poslanec a pán podpredseda.
Figeľ, Ján, podpredseda NR SR (2014-09-17):
Nech sa páči, Štefan Kuffa.
Blanár, Juraj, podpredseda NR SR (2022-03-24):
Udeľujem slovo pánovi poslancovi Nemcovi, poslednému prihlásenému do rozpravy ústne. Nech sa páči.
Bugár, Béla, podpredseda NR SR (2017-12-05):
Pani poslankyňa Kaščáková.
Jurinová, Erika, podpredsedníčka NR SR (2015-11-18):
Ďakujem, pán spravodajca. Otváram rozpravu o tomto bode programu. Do rozpravy sa písomne prihlásili za klub SMER – SD Daniel Duchoň, za klub MOST – HÍD Ivan Švejna, za klub KDH Pavol Zajac. Ďalej je do rozpravy zapísaný pán poslanec Ľubomír Petrák z klubu SMER – SD, pán poslanec Jozef Mihál, Jozef Kollár, Mikuláš Huba, Jozef Mikloško, Miroslav Beblavý, Martin Fronc, Alojz Hlina, Viliam Novotný a pán poslanec Ján Mičovský. Dávam slovo prvému prihlásenému pánovi poslancovi a predsedovi výboru Danielovi Duchoňovi.
Drábiková, Lucia, poslankyňa NR SR (2021-06-23):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vaľová, Jana, poslankyňa NR SR (2020-02-20):
Ďakujem veľmi pekne, pán predseda. Prepáčte, že som si dovolila, ale čítať tu titulky z Denníka N je trošku trápne, keď rozoberáme dôchodkový pilier, takže, a dôchodok vôbec a dôchodky, tak ja sa vrátim k tým dôchodkom, kde sú príčiny toho, čo rozprávate o tých dôchodkoch. V 2003 sme rozdelili II. pilier  na všetky súkromné spoločnosti, ani jedna spoločnosť nie je štátna, ktorá zobrala druhý pilier. Väčšina z nich má všetky matky, to znamená, že ich základy sú v zahraničí, všetky peniaze odchádzajú do zahraničia. Vážení, tu ste sedeli, KDH, všetci, keď ste tu vykrikovali ako treba druhý pilier. Dneska ľudia majú z II. piliera 20-eurové dôchodky. Tridsať miliárd bola sekera, keď sa previedli peniaze zo štátnej poisťovne, z prvej Sociálnej poisťovne sa previedli do súkromných rúk, 30 mld. ročne. No a chcem vám pripomenúť, keď tu sedel pán Kaník, pán Beblavý, ktorý bol jeho zástupca, tak 3 mld. sme museli vyrovnať, 2 mld. 890 mil. nás stálo vrátenie invalidných dôchodkov, keď 34 914 dôchodcom toto SMER musel vyrovnať za vás, keď ste im pobrali palice, všetky, keď ste rozhodli, že dôchodky nie sú správne. A vy sa tvárite, že ste sociálni?! Vy sa tvárite, čo budete robiť po voľbách. No práve preto je to legislatívne konanie, aby ste len nerozprávali, keď nemáme zodpovednosť v opozičných laviciach, ako chcete 100-percentne zvýšiť všetky dôchodky, všetko. A keď zrazu bude možnosť, že možno budete vo vláde, tak sa zrazu toho zľaknete? Tak ako to myslíte vážne, ako to myslíte vážne, povedzte mi?! Ďalej vám chcem povedať, že Kaník s Beblavým nastavovali dôchodky o 400-tisíc, starodôchodcom boli priznané iné dôchodky, ktoré boli do októbra 1988. O tom sa rozprávajme! Ja som tu sedela. A vy tu čítate články z Denníka N. Však buďte odborní, a nie stále opakujete tie svoje odrhovačky, a poďme sa rozprávať o dôchodkoch, prečo je to tak a čo všetko SMER zmenil, aby ľudia mali vyššie dôchodky, aby sme vrátili invalidom 3 miliardy. Poďme o tom rozprávať. A vy ste tu nikto nesedeli. Takže asi to neviete... (Prerušenie vystúpenia časomerom.).
Glváč, Martin, podpredseda NR SR (2019-09-25):
Pardon, ospravedlňujem sa, ospravedlňujem sa, to bola navrhovateľka, ja som nemal súhlasiť s faktickými poznámkami, prepáčte, moja chyba, určite, určite si to pani navrhovateľka zapamätá a určite vám zodpovie, ešte raz, prepáčte. Dávam slovo spravodajcovi, nech sa páči, pán poslanec Kvorka.
P. Paška, predseda NR SR: (2006-12-12):
Otváram rozpravu. Písomne sa prihlásili do rozpravy pán poslanec Pataky a pani poslankyňa Sabolová. Ako prvý vystúpi pán poslanec Pataky. (Hlasy z pléna.) Pán poslanec, máte procedurálny návrh? (Odpoveď z pléna.) Potom dám možnosť ústne sa prihlásiť do rozpravy. Nech sa páči, pán poslanec Pataky.